Nhar t-Tnejn li għaddew f'Nairobi l-Kenya kulħadd baqa' ssummat meta waqt laqgħa tal-Kunsill tal-UNEP (United Nations Environment Programme) ir-Rapprezentant tal-Gvern tal-Istati Uniti tal-Amerika ħabbar appoġġ tal-Gvern ta' Barack Obama għall-inizzjattiva tal-UNEP dwar trattat internazzjonali li jikkontrolla t-tniġġiż mill-merkurju fuq livell dinji. Il-Gvern ta' Bush qatt ma ta' widen, imma Obama f'inqas minn xahar dawwar ir-rotta ! Dan il-merkurju joriġina prinċipalment mill-faħam li jintuża f'xi power stations għall-ġenerazzjoni tal-elettriku. Jintuża ukoll fil-batteriji u f'xi proċessi industrijali. L-merkurju meta bħala riżultat ta' ħruq ta' faħam jew għal xi raġuni oħra jsib ruħu fl-atmosfera ma jirrispettax il-funtieri fil-mixja tiegħu. Fost oħrajn jakkumula f'affarijiet li nieklu bħall-ħut. (ara per eżempju r rapport intitolat Ippubblikat dan ix-xahar : Frar 2009) Dan imbagħad jakkumula fina u f'uliedna b'konsegwenzi kbar għas-saħħa tagħna lkoll. Għalhekk huwa importanti li l-merkurju jkun ikkontrollat aħjar. L-inizzjattiva tal-Gvern ta'Obama hi pass kbir il-quddiem u tawgura tajjeb għall-kooperazjoni internazzjonali fil-qasam tal-ambjent.